Скончыўшы сярэднюю школу ў 60-х гадах мінулага стагоддзя, А.П.Клімовіч накіраваўся ў Гродзенскі педагагічны інстытут, каб атрымаць прафесію настаўніка. Але яму не пашанцавала прайсці па конкурсе — гэта быў час, калі ў педагогіку ішло шмат юнакоў і дзяўчат, а вышэйшым установам патрэбна было выбіраць лепшых з лепшых. Прыйшлося вярнуцца назад на Палессе, у родны Жыткавіцкі раён. Юнак уладкаваўся працаваць у сельскае спажыўтаварыства, і ў няпоўныя 17 гадоў яго нават прызначылі намеснікам старшыні. Здавалася б, усё вызначана. Але мары пра настаўніцтва не пакідалі маладога чалавека, і хутка ён стаў студэнтам Гомельскага дзяржуніверсітэта.